CELEX: C2005/205/14
Language: fi
Date: 2005-08-20 00:00:00
Title: Asia C-238/05: Tuomioistuin Tribunal Supremon (Espanja) 13.4.2005 tekemällään päätöksellä esittämä ennakkoratkaisupyyntö asiassa ASNEF-EQUIFAX Servicios de Información sobre Solvencia y Crédito S.l. ja Administración del Estado vastaan Asociación de Usuarios de Servicios Bancarios (AUSBANC)

20.8.2005   
            
            
               FI
            
            
               Euroopan unionin virallinen lehti
            
            
               C 205/7
            
         Tuomioistuin Tribunal Supremon (Espanja) 13.4.2005 tekemällään päätöksellä esittämä ennakkoratkaisupyyntö asiassa ASNEF-EQUIFAX Servicios de Información sobre Solvencia y Crédito S.l. ja Administración del Estado vastaan Asociación de Usuarios de Servicios Bancarios (AUSBANC)
   (Asia C-238/05)
   (2005/C 205/14)
   Oikeudenkäyntikieli: espanja
   Tuomioistuin Tribunal Supremo (Espanja), on pyytänyt 13.4.2005 tekemällään päätöksellä, joka on saapunut yhteisöjen tuomioistuimeen 30.5.2005, Euroopan yhteisöjen tuomioistuimelta ennakkoratkaisua asiassa ASNEF-EQUIFAX Servicios de Información sobre Solvencia y Crédito S.l. ja Administración del Estado vastaan Asociación de Usuarios de Servicios Bancarios (AUSBANC) seuraaviin kysymyksiin:
   
               A)
            
            
               Voidaanko EY 81 artiklan 1 kohtaa tulkita siten, että yhteismarkkinoille soveltuvana voidaan pitää luotonantoyritysten välillä tapahtuvaa, niiden asiakkaiden maksukykyä ja häiriöitä koskevaa tietojenvaihtoa, vaikka tällaiset tietojenvaihtosopimukset voivat vaikuttaa Euroopan unionin rahamarkkinapolitiikkaan ja luotonannon yhteismarkkinoihin sekä näin vaikuttaa rajoittavasti kilpailuun rahoitus ja luotonantomarkkinoilla?
            
         
               B)
            
            
               Voidaanko EY 81 artiklan 3 kohtaa tulkita siten, että jäsenvaltio voi kilpailuasioita valvovien elintensä välityksellä sallia luotonantolaitosten väliset tietojenvaihtosopimukset, jotka perustuvat niiden asiakkaista laadittavaan luottotietorekisteriin, sillä perusteella, että rekisterin käyttöönotolla on kuluttajien ja näiden rahoituspalvelujen käyttäjien kannalta edullisia vaikutuksia?